CELEX: 62013CN0176
Language: et
Date: 2013-04-09 00:00:00
Title: Kohtuasi C-176/13 P: Euroopa Liidu Nõukogu 9. aprillil 2013 . aastal esitatud apellatsioonkaebus Üldkohtu (neljas koda) 29. jaanuari 2013 . aasta otsuse peale kohtuasjas T-496/10: Bank Mellat versus Euroopa Liidu Nõukogu

15.6.2013   
            
            
               ET
            
            
               Euroopa Liidu Teataja
            
            
               C 171/20
            
         Euroopa Liidu Nõukogu 9. aprillil 2013. aastal esitatud apellatsioonkaebus Üldkohtu (neljas koda) 29. jaanuari 2013. aasta otsuse peale kohtuasjas T-496/10: Bank Mellat versus Euroopa Liidu Nõukogu
   (Kohtuasi C-176/13 P)
   2013/C 171/41
   Kohtumenetluse keel: inglise
   
      Pooled
   
   
      Apellant: Euroopa Liidu Nõukogu (esindajad: S. Boelaert ja M. Bishop)
   
      Teised menetlusosalised: Bank Mellat, Euroopa Komisjon
   
      Apellandi nõuded
   
   Apellant palub Euroopa Kohtul:
   
               —
            
            
               tühistada Üldkohtu (neljas koda) 29. jaanuari 2013. aasta otsus kohtuasjas T-496/10;
            
         
               —
            
            
               teha asjas lõplik otsus ning jätta rahuldamata Bank Mellati poolt vaidlustatud meetmete peale esitatud hagi;
            
         
               —
            
            
               mõista nõukogul esimese kohtuastmes ja käesolevas apellatsioonimenetluses tekkinud kohtukulud välja Bank Mellatilt.
            
         
      Väited ja peamised argumendid
   
   Nõukogu leiab, et Üldkohtu (neljas koda) 29. jaanuari 2013. aasta otsuses kohtuasjas T-496/10: Bank Mellat vs. nõukogu sisalduvad järgmised õigusnormide rikkumised:
   
               1.
            
            
               Üldkohus leidis seoses hagi vastuvõetavusega vääralt, et Bank Mellatil oli õigus tugineda põhiõiguste kaitsele ja põhiõigustest tulenevatele tagatistele olenemata küsimusest, kas teda tuleb käsitada Iraani riigi asutatud isikuna.
            
         
               2.
            
            
               Üldkohus leidis vääralt, et mõned Bank Mellati suhtes piiravate meetmete võtmise kohta esitatud põhjendustest ei olnud piisavalt täpsed.
            
         
               3.
            
            
               Üldkohus kohaldas vääralt kohtupraktikat, mis käsitleb nõukogu toimikus sisalduvate andmete teatavaks tegemist.
            
         
               4.
            
            
               Üldkohus leidis vääralt, et põhjendused, mis esitati Bank Mellati suhtes piiravate meetmete võtmiseks, ei vastanud asjaomastesse loenditesse kandmise tingimustele ning ei olnud paikapidavad, kuna:
               
                           —
                        
                        
                           ta ei pööranud piisavalt tähelepanu Ühinenud Rahvaste Organisatsiooni tuvastatule seoses Bank Mellati tegevusega Iraani tuumarelvade, kanderakettide ja kaitseülesannetega tegelevate üksuste maksekorralduste täitmisega;
                        
                     
                           —
                        
                        
                           ta ei võtnud piisavalt arvesse asjaolu, et tõendid, mis kinnitavad, et Bank Mellat toetab Iraani tuumarelvade leviku alast tegevust, pärinevad konfidentsiaalsetest allikatest;
                        
                     
                           —
                        
                        
                           ta leidis vääralt, et asjaolu, et Bank Mellat möönis pangandusteenuste osutamist Iraani tuumarelvade leviku alase tegevusega seotud üksusele enne, kui ÜRO Julgeolekunõukogu selle üksuse määratles, ei olnud piisav põhjendamaks piiravate meetmete võtmist Bank Mellati suhtes.